જુલાઈ ૦૨, ૨૦૧૧: ડો.મનીષ વાલેસ (મેડીકલ ઓફિસર, ચિખોદરા) તથા ડો.કલ્પના વાલેસની સુપુત્રી ચિ.કિનિશાએ આઈ.આઈ.ટી., મુંબઈ ખાતે યોજાયેલ આઈકન સાયન્ટીફીકની સ્પર્ધાત્મક પરીક્ષામાં ભાગ લીધો હતો. આણંદ ખાતે સીલેક્શન સ્પર્ધા રાખવામાં આવી હતી જેમાં કિનિશાની પસંદગી થઈ હતી અને મુંબઈ ગઈ હતી. તેણે બનાવેલ સબમરીનનો પ્રોજેક્ટ આઈકોન સાયન્ટીફીકના ફ્રેન્ચાઈઝ શરદભાઈ તથા કિંજલબેનને ખૂબ પસંદ પડ્યો હતો. સ્પર્ધામાં દેશભરમાંથી સ્પર્ધકો આવ્યા હતા. મુંબઈ જવા આવવા સ્પર્ધકોને તથા તેમના વાલીઓને ટ્રેનના પ્રવાસની સુવિધા પૂરી પાડવામાં આવી હતી તથા ઊચ્ચ કક્ષાની હોટેલમાં તેમને ઉતારો આપવામાં આવ્યો હતો.